Никола Ракитин
Аз обичам песните…

chitanka.info

Аз обичам песните, които

слушал съм от майчини уста;

те са прости като песента

на разбуненото гъсто жито.

Те са свежи като аромата

на тревите, цъфнали в роса,

с ромона са пълни на леса

и с тайнствеността на планината.

Аз обичам песните, в които

е духът народен съхранен.

На езика майчин и свещен

в тях очарованието е скрито.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.